15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 55 της 13/25 Ιαν. 1968 (ΦΕΚ Α΄ 18) Περί καταργήσεως του Ειδικού Ταμείου Αντιπλημμυρικών Έργων Έβρου. Έχοντες υπ’ όψιν: 1)Τας διατάξεις του άρθρ. 6 του Νόμ. 1646/1951 «περί κυρώσεως και συμπληρώσεως του υπ’ αριθ. 1500/1950 Α.Ν. «περί ρυθμίσεως των εκτός δημοσίας ληψοδοσίας Ειδικών Λογαριασμών και περί παροχής εξουσιοδοτήσεως δια την κατάργησιν ή συγχώνευσιν Νομικών Προσώπων Δημοσίου Δικαίου, Ειδικών Ταμείων κλπ. και 2)Την υπ’ αριθ. 555/1967 γνωμοδότησιν του Συμβουλίου της Επικρατείας, προτάσει των Ημετέρων επί των Δημοσίων Έργων και Οικονομικών Υπουργών, απεφασίσαμεν και διατάσσομεν: Άρθρον μόνον.-1.Καταργείται, μετά δίμηνον από της δημοσιεύσεως του παρόντος το εν Αλεξανδρουπόλει εδρεύον και δυνάμει του από 12-28/11/1925 Δ/τος (ΦΕΚ 377 Α/1925) συσταθέν Ειδικόν Ταμείον Αντιπλημμυρικών Έργων Έβρου. 2.Η περιουσία αυτού αποτελουμένη εκ μετρητών κατατεθειμένων παρά τω Υποκαταστήματι της Τραπέζης της Ελλάδος Αλεξανδρουπόλεως υπό ειδικόν λογαριασμόν «Ειδικόν Ταμείον Αντιπλημμυρικών Έργων Έβρου, ειδών εξοπλισμού γραφείων και υδρολογικών οργάνων, περιέρχεται εις το Δημόσιον, ως ακολούθως: α)Η εις μετρητά περιουσία αυτού, περιέρχεται εις τον Προϋπολογισμόν του Κράτους. β)Τα είδη εξοπλισμού γραφείων περιέρχονται εις την Νομαρχίαν Έβρου και γ)Τα υδρολογικά όργανα περιέρχονται εις την Ειδικήν Υπηρεσίαν Υδραυλικών Έργων Θράκης του Υπουργείου Δημοσίων Έργων. Εις τον Ημέτερον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος. (Μετά την σελ. 754) Σελ. 754,01 Τεύχος 677-Σελ. 65 Διάφορα Υδραυλικά Ταμεία 23.Κ.ω.14-15 23.Κ.ω.15 Διάφορα Υδραυλικά Ταμεία 